
______________________________________________________________________________

На основу члана 54. став 1. Закона о државним службеницима ("Службени гласник РС", бр. 79/05, 81/05 - исправка, 83/05 - исправка, 64/07, 67/07 – исправка, 116/08, 104/09 и  99/2014), чланa 15. ст. 2. и 3.,  чланa 17. став 3. и члана 20. Уредбе о спровођењу интерног и јавног конкурса за попуњавање радних места у државним органима („Службени гласник РС”, бр. 41/07 - пречишћен текст и 109/09), члана 6. ст. 4. - 6. Правилника о попуњавању радних места у Стручној служби Заштитника грађана број 31-267-47322/15 од 24. 12. 2015. године, Заштитник грађана оглашава

ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ
РАДНИХ МЕСТА У СТРУЧНОЈ СЛУЖБИ ЗАШТИТНИКА ГРАЂАНА
I Орган у коме се радно место попуњава 
Заштитник грађана, Београд, Делиградска бр.16

 
II  Радна места која се попуњавају: 

1) Радно место за подршку у поступку по притужбама, звање саветник, Одељење за права детета, Сектор I - за права детета, родну равноправност и заштиту социјалних и културних права – један извршилац, одређено под редним бројем 7, Правилника о унутрашњем уређењу и систематизацији радних места у Стручној служби Заштитника грађана;
Услови за рад на радном месту: Високо образовање, најмање 3 године радног искуства у струци, општи услови за рад на пословима у звању из Закона, положен државни стручни испит, знање енглеског језика, знање рада на рачунару;
Стручне оспособљености, знање и вештине које се проверавају у изборном поступку: познавање делокруга рада Заштитника грађана, области организације и рада државних органа, познавање међународних прописа у области људских права, стручно знање кандидата из области рада на наведеном радном месту, вештина комуникације, логичког и аналитичког резоновања, елоквенција, креативност - усменим путем, знање рада на рачунару - практичним радом на рачунару; знање енглеског језика - увидом у сертификат о стеченом нивоу знања, или други одговарајући доказ.
2)  Радно место за поступање по притужбама, звање виши саветник, Одељење за заштиту економских и имовинских права, СЕКТОР II – за права особа са инвалидитетом и старих лица и заштиту економских и имовинских права – један извршилац, одређено под редним бројем 23, Правилника о унутрашњем уређењу и систематизацији радних места у Стручној служби Заштитника грађана;
Услови за рад на радном месту: Високо образовање из правне или друге научне области у оквиру образовно-научног поља друштвено-хуманистичких наука, најмање 7 година радног искуства у струци, општи услови за рад на пословима у звању из Закона, положен државни стручни испит, познавање енглеског језика, знање рада на рачунару;
Стручне оспособљености, знање и вештине које се проверавају у изборном поступку: познавање делокруга рада Заштитника грађана, области организације и рада државних органа, познавање међународних прописа у области људских права, стручно знање кандидата из области рада на наведеном радном месту, вештина комуникације, логичког и аналитичког резоновања, елоквенција, креативност - усменим путем, знање рада на рачунару - практичним радом на рачунару; познавање енглеског језика - увидом у сертификат о стеченом нивоу знања, или други одговарајући доказ.
3)  Радно место за стручну подршку у поступку по притужбама, звање самостални саветник, Одељења за заштиту грађанских и политичких права, СЕКТОР III – за права припадника националних мањина, лица лишених слободе и заштиту грађанских и политичких права – један извршилац, одређено под редним бројем 38, Правилника о унутрашњем уређењу и систематизацији радних места у Стручној служби Заштитника грађана;
Услови за рад на радном месту: Високо образовање из правне или друге научне области у оквиру образовно-научног поља друштвено-хуманистичких наука, најмање 5 година радног искуства у струци, општи услови за рад на пословима у звању из Закона, положен државни стручни испит, познавање енглеског језика, знање рада на рачунару;
Стручне оспособљености, знање и вештине које се проверавају у изборном поступку: познавање делокруга рада Заштитника грађана, области организације и рада државних органа, познавање међународних прописа у области људских права, стручно знање кандидата из области рада на наведеном радном месту,  вештина комуникације, логичког и аналитичког резоновања, елоквенција, креативност - усменим путем, знање рада на рачунару - практичним радом на рачунару; познавање енглеског језика - увидом у сертификат о стеченом нивоу знања, или други одговарајући доказ.
4) Радно место за нормативно-правне послове, звање виши саветник, Одсек за нормативу, СЕКТОР IV – за развој и сарадњу – један извршилац, одређено под редним бројем 49, Правилника о унутрашњем уређењу и систематизацији радних места у Стручној служби Заштитника грађана;
Услови за рад на радном месту: Високо образовање из научне области правне науке, најмање 7 година радног искуства у струци, општи услови за рад на пословима у звању из Закона, положен државни стручни испит, знање енглеског језика, знање рада на рачунару; 

Стручне оспособљености, знање и вештине које се проверавају у изборном поступку: познавање делокруга рада Заштитника грађана, области организације и рада државних органа, познавање међународних прописа у области људских права, стручно знање кандидата из области рада на наведеном радном месту, вештина комуникације, логичког и аналитичког резоновања, елоквенцијa, креативност -  усменим путем; знање рада на рачунару - практичним радом на рачунару; знање енглеског језика - увидом у сертификат о стеченом нивоу знања, или други одговарајући доказ.
5) Радно место: систем инжењер, звање млађи саветник, Одсек за информатичке послове, СЕКТОР V – за опште и заједничке послове – један извршилац, одређено под редним бројем 66, Правилника о унутрашњем уређењу и систематизацији радних места у Стручној служби Заштитника грађана;
Услови за рад на радном месту: Високо образовање из научне области рачунарске науке, електротехничког и рачунарског инжењерства или организационих наука; општи услови за рад на пословима у звању из Закона; 1 година радног искуства у струци или најмање пет година радног стажа у државним органима; положен државни стручни испит; знање енглеског језика; напредно знање рада на рачунару; 

Стручне оспособљености, знање и вештине које се проверавају у изборном поступку: познавање делокруга рада Заштитника грађана, стручно знање кандидата из области рада на наведеном радном месту, познавање  развоја и одржавања апликативних информационих система из домена канцеларијског пословања – писарница,  вештина комуникације, логичког и аналитичког резоновања, елоквенцијa, креативност - усменим путем; знање рада на рачунару - практичним радом на рачунару; знање енглеског језика - увидом у сертификат о стеченом нивоу знања, или други одговарајући доказ.
6) Радно место: послови мониторинга, звање саветник, Секретаријат Националног механизма за превенцију тортуре - један извршилац, одређено под редним бројем 76, Правилника о унутрашњем уређењу и систематизацији радних места у Стручној служби Заштитника грађана;
Услови за рад на радном месту: Високо образовање; најмање 3 године радног искуства у струци; општи услови за рад на пословима у звању из Закона; положен државни стручни испит; знање енглеског језика; знање рада на рачунару.
Стручне оспособљености, знање и вештине које се проверавају у изборном поступку: познавање делокруга рада Заштитника грађана, области организације и рада државних органа, познавање међународних прописа у области људских права, стручно знање кандидата из области рада на наведеном радном месту, вештина комуникације, логичког и аналитичког резоновања, елоквенција, креативност - усменим путем; знање рада на рачунару - практичним радом на рачунару; знање енглеског језика - увидом у сертификат о стеченом нивоу знања, или други одговарајући доказ.
IV Општи услови за запослење

Држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.
V  Место рада

У седишту Заштитника грађана, у Београду, Делиградска 16

 
VI Адреса на коју се подносе пријаве

Заштитник грађана, Београд, Делиградска 16,  са назнаком „За јавни конкурс”
 
VII Лица која су задужена за давање обавештења о конкурсу

Весна Петровић, Аида Мурић, бр. тел.: 011 / 2068-170,  Одсек за људске ресурсе и правне послове
VIII Рок за подношење пријава на конкурс
Рок за подношење пријава је осам дана од дана оглашавања јавног конкурса у периодичном издању огласа Националне службе за запошљавање.

IX Докази који се прилажу уз пријаву на конкурс
Пријава потписана својеручно са биографијом и наводима о досадашњем радном искуству; уверење о држављанству; извод из матичне књиге рођених; доказ о одговарајућој стручној спреми (диплома, уверење); исправе којима се доказује радно искуство у струци (потврда, решење и други акти из којих се може утврдити на којим пословима и са којом стручном спремом је стечено радно искуство); уверење о положеном државном стручном испиту за рад у државним органима, и доказ о стеченом знању енглеског језика.

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или овереној фотокопији.

X Место, дан и време када ће се обавити провера оспособљености, знања и вештина у изборном поступку
Са кандидатима чије су пријаве благовремене, разумљиве, потпуне, уз које су приложени сви потребни докази и који испуњавају услове за запослење на оглашеном радном месту, провера оспособљености, знања и вештина у изборном поступку обавиће се почев од 14. 11. 2016. године, са почетком у 10:00 часова, у просторијама Стручне службе Заштитника грађана, Београд, Делиградска 16. Кандидати ће благовремено бити обавештени о тачном термину провере, на контакте које дају у пријавама.

 Напомене:
- радни однос се заснива на неодређено време;

- кандидати који први пут заснивају радни однос у државном органу подлежу пробном раду у трајању од 6 месеци;

- кандидати који немају положен државни стручни испит могу се примити на рад под условом да положе државни стручни испит до окончања пробног рада;

- кандидати са положеним правосудним испитом, уместо доказа о положеном државном стручном испиту, подносе доказ о положеном правосудном испиту;

-  неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или овереној фотокопији, биће одбачене;

- кандидати који конкуришу на више радних места подносе појединачне пријаве за свако радно место на које конкуришу, у којима наводе уз коју од пријава су приложили тражене доказе;

- приликом избора међу кандидатима који испуњавају мерила прописана за избор, водиће се рачуна о заступљености припадника националних мањина, полова и особа са инвалидитетом у укупној структури запослених у органу. 

Овај оглас објављује се на интернет презентацији Заштитника грађана www.zastitnik.rs, на огласној табли, интернет презентацији и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

